ai4bharat/Pralekha huggingface dataset:
ا قتصادی امور کی کابینہ کمیٹی
کابینہ نے سوہنا- مانیسر-کھرکھودا کے راستے پلول سے سونی پت تک ہریانہ آربٹل ریل کوریڈور پروجیکٹ کی منظوری دی ہے
اس پروجیکٹ کی کُل لمبائی 121.7 کلو میٹر
پروجیکٹ پر ہریانہ ریل انفرا اسٹرکچر ڈیولپمنٹ کارپوریشن لمیٹڈ  کے ذریعے عمل کیا جائے گا جو کہ ریلوے کی وزارت نے ہریانہ سرکار کے ساتھ ایک مشترکہ کمپنی کے طور پر قائم کی ہے
اس سے اُس ٹریفک کو دوسری طرف موڑا جاسکے گا جسے دلّی کی طرف نہیں جانا ہے اور اس سے این سی آر کے ریاست ہریانہ کے ذیلی علاقے میں ملٹی ماڈل لاجسٹکس مراکز کو فروغ دینے میں مدد ملے گی
پروجیکٹ کی تکمیل پر اندازاً 5617 کروڑ روپئے لاگت آئے گی اور یہ پروجیکٹ پانچ سال میں مکمل کرنے کی تجویز ہے
نئی دہلی،15 ستمبر، اقتصادی امور کی کابینہ کمیٹی نے جس کی صدارت وزیر اعظم جناب نریندر مودی نے کی، سوہنا –مانیسر-کھرکودا کے راستے پلول سے سونی پت تک ہریانہ آربیٹل ریل کوریڈور پروجیکٹ کی منظوری دی ہے۔
یہ ریل لائن پلول سے شروع ہوگی اور موجودہ بھرتھنا کلاں اسٹیشن پر ختم ہوگی۔ اس سے موجودہ پاٹلی اسٹیشن ، سلطانپور اسٹیشن  اور اسودھا ا سٹیشن بھی کنکٹیوٹی فراہم ہوگی۔
اس پروجیکٹ پر عملدرآمد ہریانہ ریل انفرااسٹرکچر ڈیولپمنٹ کارپوریشن لمیٹڈ  کے ذریعے کیا جائے گا۔ یہ ریلوے کی وزارت کے ذریعے حکومت ہریانہ کے ساتھ قائم کی گئی ایک مشترکہ کمپنی ہے۔ اس پروجیکٹ میں ریلوے کی وزارت ، ہریانہ کی حکومت اور نجی ساجھے داروں تک ہوگی۔
پروجیکٹ پر آنے والی لاگت کا اندازہ 5617 کروڑ روپئے لگایا گیا ہے۔ امکان ہے کہ یہ پروجیکٹ پانچ سال میں مکمل ہوجائے گا۔
فوائد:
ہریانہ کے پلول-نوح- گرو گرام- جھجر اور سونی پت اضلاع کو اس ریل لائن سے فائدہ پہنچے گا۔
اس سے دہلی نہ جانے والے ٹریفک کا رخ موڑا جاسکے گا اور اس طرح این سی آر کی بھیڑ بھاڑ کو کم کیا جاسکے گا اور ہریانہ ذیلی علاقے میں ملٹی ماڈل لاجسٹکس مراکز قائم کرنے میں مدد ملے گی۔ اس سے ڈیٹیکیٹڈ پریڈ کوریڈور نیٹ ورک تک اس علاقے کی تیز رفتار بلا رکاوٹ کنیکٹیویٹی فراہم ہوگی۔ اس کی وجہ سے این سی آر سے بھارت کی بندرگاہوں کے لیے ایگزم ٹریفک کے لیے ٹرانسپورٹیشن کی لاگت اور وقت میں کافی کمی ہوجائے گی جس کے نتیجے میں اشیا کی برآمدات بہتر مقابلے کے قابل ہوسکیں گی۔ دیگر اقدامات کے ساتھ ساتھ اس باصلاحیت ٹرانسپورٹ کوریڈور سے ہمہ قومی صنعتوں کو اس طرف راغب کرنے میں مدد ملے گی وہ سامان تیار کرنے کے اپنے یونٹ قائم کریں اور میک ا ن انڈیا مشن کو کامیاب بنائیں۔ اس پروجیکٹ سے ہریانہ کے اُن علاقوں تک رسائی ہوسکے گی جو اب تک ناقابل رسائی تھے۔ اس طرح ریاست ہریانہ کی اقتصادی اور سماجی سرگرمیوں کو فروغ حاصل ہوگا۔ اس ہمہ مقصدی ٹرانسپورٹ پروجیکٹ سے کم قیمت اور تیز رفتار سفر کی سہولت بھی مختلف سمتوں میں فراہم ہوں گی۔ گروگرام اور صنعتی علاقوں مثلاً مانیسر-سوہنا- فرخ نگر- کھرکھودا اور سونی پت میں طویل فاصلہ آسانی کے ساتھ طے کیا جاسکے گا۔
اس لائن کے ذریعے اندازاً20000 مسافر روزانہ سفر کرسکیں گے اور ہر سال 50 ملین ٹن سامان کو مختلف جگہوں پر پہنچایا جاسکے گا۔
سٹرک ٹرانسپورٹ اور شاہراہوں کی وزارت
ڈیزل گاڑیوں کو الیکٹرک گاڑیوں میں تبدیل کیا جانا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ا یک تحریری جواب میں بتایا کہ حکومت نے ہائی برڈ الیکٹر ک نظام یا الیکٹرک کٹ کو گاڑیوں میں نصب کرنے اور اس سے متعلق معیارات پر عمل درآمد کرنے کے لئے نوٹی فکیشن جی ایس آ ر 167  یکم مارچ 2019 کو جاری کیا ہے، جو اے آئی ایس 123 کے مطابق ہوں گے۔وزار ت نے نوٹی فکیشن جی ایس آر 1151  مورخہ 29 نومبر 2018 کو جاری کیا تھا ،جس میں زراعتی ٹریکٹرز ، بجلی کے ٹلر ، تعمیراتی ساز و سامان لے جانے والی گاڑیوں اور سی این جی یا بایو سی این جی یا ایل این جی انجن کی حامل دوہرے ایندھن والے ڈیزل سے چلنے والی گاڑیوں سے نکلنے والی مضر صحت گیسوں کے اخراج سے متعلق اصول بیان کئے گئے ہیں۔
سڑک ٹرانسپورٹ وشاہراہوں کی وزارت نے نوٹی فکیشن جی ایس آر 889  مورخہ 16ستمبر 2016 کو جاری کیا تھا۔ یہ نوٹی فکیشن ملک میں ایندھن سے چلنے والی گاڑیوں میں ہائڈروجن کے استعمال سے متعلق تھا۔مذکورہ نوٹی فکیشن کے ضمیمہ -4 ڈبلیو میں ایندھن کو جلانے واے اندرونی انجن کے لئے ہائڈروجن سے متعلق ضابطے بیان کئے گئے ہیں۔سی این جی  میں 18 فیصد ہائڈروجن کی ملاوٹ کے بارے میں وزارت نے ایک نوٹی فکیشن جی ایس آر 585 مورخہ 25ستمبر 2020 جاری کیا ہے۔وزارت نے نوٹی فکیشن نمبر جی ایس آر 579  مورخہ 23 ستمبر 2020 میں ہائڈ روجن والے ایندھن کی گاڑیوں اور اس کے کل پرزوں سے متعلق حفاظتی ضابطے بیان کئے ہیں۔
مواصلات اور اطلاعاتی ٹیکنالوجی کی وزارت
ہماچل پردیش میں کل 254 -4جی موبائل ٹاور ملک کے نام وقف کیا جائے گا
وزیراعظم جناب نریندر مودی نے 16ویں سول سروسیز ڈے کے موقع پر اپنے خطاب میں کہا تھا کہ ‘‘ہم دور دراز کے سرحدی گاؤں کو پہلے گاؤں کی طرح ماننے ہیں نہ کہ آخری اور ان علاقوں میں سو فیصد کامیابی حاصل کرنے کے لئے ہمیں مخلصانہ کوششیں اور اختراعی وسائل کی ضرورت ہوگی۔
کوشش کے حصے کے طور پر حکومت ہند نے اروناچل پردیش میں 2675 کروڑ روپے کے کل اخراجات کے ساتھ سے زیادہ 3721 گاؤں میں کنیکٹی ویٹی فراہم کرنے کے لئے 2605 -4جی موبائل ٹاوروں کو منظوری دی ہے۔
مواصلات ، ریلوے اور الیکٹرانک اور آئی ٹی کے وزیر جناب اشونی ویشنو ، قانون و انصاف کے وزیر کرن رجیجو، مواصلات کے وزیر مملکت جناب دیو سنگھ چوہان اور مرکزی ریاستی حکومتوں کے سینئر افسروں کے ساتھ اروناچل پردیش کے وزیراعلی جناب پیما کھانڈو کیلانگ کی موجودگی میں 22 اپریل 2023 کو 254 -4جی موبائل ٹاور ملک کے نام وقف کریں گے۔ افتتاحی تقریب ایٹانگر میں ریاستی قانون ساز اسمبلی میں منعقد ہوگی۔
یہ کنیکٹی ویٹی سے محروم گاؤں کو 4جی کوریج فراہم کی جائے گی ۔ اسی طرح متعدد علاقوں سمیت 336 گاؤں کو ڈیجیٹل کنیکٹی ویٹی فراہم ہوگی جو آزادی کے بعد سے ان خدمات سے محروم رہے۔ توقع ہے کہ 70 ہزار سے زیادہ صارفین اس سے مستفید ہوں گے اور ہر مہینے ڈیٹا کا استعمال 40 ٹی بی سے عبور کرنے کی امید ہے۔
اروناچل پردیش ریاست میں مختلف اسکیموں اور پروجیکٹوں جیسے ‘‘ شمال مشرقی خطے کے لئے جامع ٹیلی کام ترقی منصوبہ،اروناچل پردیش میں 4 جی سے محروم گاؤں میں موبائل کی فراہمی اور آسام کے دو اضلاع اور 4جی پروجیکٹ کے ذریعہ تیز رفتار نیٹ ورک کنیکٹی ویٹی کی رسائی کو یقینی بنایا جارہا ہے۔
ہندستان ملک بھر میں ڈیجیٹل اور موبائل خدمات کو یقینی بنانے اور آخری چھور تک ڈیجیٹل انقلاب کے ذریعہ عام شہریوں کو بااختیار بناکر اور موبائل اور ڈیجیٹل خدمات کی تیزی سے فراہمی کی سمت میں مسلسل کام کررہا ہے۔
وزیراعظم کا دفتر
وزیراعظم نے کھاد کے شعبے میں خود کفالت کے بارے میں مرکزی وزیرڈاکٹرمن سکھ مانڈویا کاایک مضمون ساجھاکیا
وزیراعظم جناب نریندرمودی نے کھاد کے شعبے میں خودکفالت کے بارے میں مرکزی وزیرڈاکٹرمن سکھ مانڈویا کے ذریعہ تحریرکردہ ایک مضمون ساجھا کیاہے ۔
کیمیکل اورکھاد کے شعبے کے مرکزی وزیرڈاکٹرمن سکھ مانڈویا کے ایک ٹوئیٹ کو ری ٹوئیٹ کرتے ہوئے ، وزیراعظم کے دفتر نے ٹوئیٹ کیا:
‘‘مرکزی وزیرڈاکٹرمن سکھ مانڈویا جی نے تحریرکیاہے کہ بھارت کے کھاد کے محکمے نے کس طرح سے اس شعبے میں خود کفالت حاصل کرنے میں خاطرخواہ پیش رفت کی ہے ۔۔۔۔ضرورمطالعہ کریں ۔’’
صحت اور خاندانی بہبود کی وزارت
کووڈ-19 کی تازہ ترین صورتحال
پچھلے چوبیس گھنٹوں کے دوران اب تک1کروڑ سے زیادہ ویکسین خوراک دی جاچکی ہیں۔
ملک گیر ٹیکہ کاری مہم کے تحت 87.07 کروڑ ویکسین خوراک دی جاچکی ہیں۔
ہندوستان میں اس وقت یومیہ نئے مریضوں کی مجموعی تعداد 20,000 سے کم ہے جو 201 دنوں میں سب سے کم ہے۔ گزشتہ 24 گھنٹوں کے دوران 18,795نئے معاملے سامنے آئے ہیں۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.87 فیصد ہے جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,92,206 فیصد ہے۔ جو 192 دنوں میں سب سے کم ہے۔
سردست صحت یابی کی شرح97.81 فیصد ہے جو مارچ 2020 کے بعد سے سب سے زیادہ ہے۔
گزشتہ 24 گھنٹوں کے دوران 26,030 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,29,58,002ہوگئی ہے۔
جانچ کے بعد متاثر پائے جانے والے ہفتے وار مریضوں کی شرحفیصد ہے، جو گزشتہ 95دنوں میں 3 فیصد سے بھی کم ہے۔
پچھلے 29دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 56.57کروڑ ٹیسٹ کئے جاچکے ہیں۔
وزیراعظم کا دفتر
کواڈ لیڈران کی چوٹی کانفرنس میں وزیر اعظم جناب نریندر مودی کے افتتاحی کلمات
عزّت مآب،
وزیر اعظم کشیدا، وزیر اعظم انتھونی البانیز اور صدر بائیڈن۔
وزیر اعظم کشیدا، آپ کی شاندار مہمان نوازی کے لیے آپ کا بہت بہت شکریہ۔ آج ٹوکیو میں دوستوں کے درمیان ہونا میرے لیے بہت خوشی کی بات ہے۔
میں سب سے پہلے وزیراعظم انتھونی البانیز کو انتخابات میں کامیابی پر مبارکباد پیش کرتا ہوں، بہت بہت مبارکباد۔ حلف اٹھانے کے 24 گھنٹے بعد ہی آپ کا ہمارے ساتھ ہونا کواڈ دوستی کی مضبوطی اور اس سے آپ کے عزم کو ظاہر کرتا ہے۔
عزّت مآب،
اتنے کم وقت میں کواڈ نے عالمی سطح پر ایک اہم مقام حاصل کر لیا ہے۔
آج کواڈ کا دائرہ وسیع ہو گیا ہے اور فارمیٹ موثر ہو گیا ہے۔
ہمارا باہمی اعتماد، ہمارا عزم جمہوری قوتوں کو نئی توانائی اور ولولہ دے رہا ہے۔
کواڈ سطح پر ہمارا باہمی تعاون ایک آزاد، کھلے اور جامع ہند-بحرالکاہل خطے کو فروغ دے رہا ہے، جو ہم سب کا مشترکہ مقصد ہے۔
کووڈ - 19 کے منفی حالات کے باوجود، ہم نے بہت سے شعبوں میں تال میل کو بڑھایا ہے جیسے کہ ویکسین کی فراہمی، موسمیاتی کارروائی، سپلائی چین کی لچک، تباہی پر ردعمل اور اقتصادی تعاون۔ یہ ہند-بحرالکاہل میں امن، خوشحالی اور استحکام کو یقینی بنا رہا ہے۔
کواڈ ہند-بحرالکاہل خطے کے لیے ایک تعمیری ایجنڈا لے کر چل رہا ہے۔
اس سے کواڈ کی شبیہ کو ایک ‘اچھے کے لئے فورس’ کے طور پر مزید تقویت ملے گی۔
بہت بہت شکریہ۔
|
صحت اور خاندانی بہبود کی وزارت
|
کووڈ -19 ٹیکہ کاری کی تازہ ترین صورتحال : 277 واں دن
بھارت کی مجموعی ویکسینیشن کوریج نے99 کروڑ کے سنگ میل کو پار کیا
آج شام سات بجے تک 37 لاکھ سے زیادہ ٹیکے لگائے گئے
بھارت میں کووڈ -19 ٹیکہ کاری کی تعداد آج 99 کروڑ کے سنگ میل  کو پار کرگئی۔ آج شام 7 بجے تک 37 لاکھ سے زیادہ  ٹیکے لگائے گئے ۔ آج دیر رات حتمی رپورٹ کی ترتیب کے ساتھ ہی یومیہ ٹیکہ کاری کی تعداد بڑھنے کی توقع ہے۔
ٹیکہ کاری کے عمل میں مجموعی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ویکسین کی مجموعی خوراک کی کوریج
|
|
حضظان صحت سے متعلق کارکنان
|
|
پہلی خوراک
|
|
1,03,76,088
|
|
دوسری خوراک
|
|
90,98,102
|
|
صف اول کے صحت کارکنان
|
|
پہلی خوراک
|
|
1,83,62,666
|
|
دوسری خوراک
|
|
1,55,80,422
|
|
18 سال سے 44 سال تک کی عمر کے افراد
|
|
پہلی خوراک
|
|
39,71,60,687
|
|
دوسری خوراک
|
|
11,56,21,264
|
|
45 سال سے 59 سال تک کی عمر کے افراد
|
|
پہلی خوراک
|
|
16,87,84,779
|
|
دوسری خوراک
|
|
8,76,27,981
|
|
60 سال سے زیادہ عمر کے افراد
|
|
پہلی خوراک
|
|
10,62,56,993
|
|
دوسری خوراک
|
|
6,20,28,532
|
|
مجموعی طور پر دی گئی پہلی خوراک
|
|
70,09,41,213
|
|
مجموعی طور پر دی گئی دوسری خوراک
|
|
28,99,56,301
|
|
میزان
|
|
99,08,97,514
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
تاریخ: 19 اکتوبر ، 2021 
|
|
حضظان صحت سے متعلق کارکنان
|
|
پہلی خوراک
|
|
80
|
|
دوسری خوراک
|
|
5,508
|
|
صف اول کے صحت کارکنان
|
|
پہلی خوراک
|
|
173
|
|
دوسری خوراک
|
|
17,221
|
|
18 سال سے 44 سال تک کی عمر کے افراد
|
|
پہلی خوراک
|
|
12,16,116
|
|
دوسری خوراک
|
|
14,41,208
|
|
45 سال سے 59 سال تک کی عمر کے افراد
|
|
پہلی خوراک
|
|
3,09,399
|
|
دوسری خوراک
|
|
4,36,852
|
|
60 سال سے زیادہ عمر کے افراد
|
|
پہلی خوراک
|
|
1,53,322
|
|
دوسری خوراک
|
|
2,12,858
|
|
مجموعی طور پر دی گئی پہلی خوراک
|
|
16,79,090
|
|
مجموعی طور پر دی گئی دوسری خوراک
|
|
21,13,647
|
|
میزان
|
|
37,92,737
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
ارضیاتی سائنس کی وزارت
سمندری آلودگی
ارضیاتی سائنس کی وزارت اور سائنس اور ٹکنالوجیوں کی وزارت کے آزادانہ چارج کےمرکزی وزیر مملکت ڈاکٹر جتیندر سنگھ نے آج لوک سبھا میں ایک تحریری جواب میں یہ اطلاع فراہم کی کہ ارضیاتی سائنس کی وزارت کے ایک منسلک دفتر، ساحلی تحقیق سےمتعلقہ قومی مرکز ساحلی پانی کے معیار کے بارے میں بروقت معلومات اکٹھا کررہا ہے اور اس کے لئے وہ ساحلی پانی میں دس میٹر تک کی گہرائی میں پانی کےمعیار کے تعین کی غرض سے معیاری ضروری آلات کا استعمال کررہا ہے۔ اکٹھا کئے گئے ڈیٹا، آلودگی پر قابو پانے سے متعلق ریاستی بورڈس کو فراہم کئے جارہے ہیں۔
آلودگی پر قابو پانے سے متعلق مرکزی بورڈ  نے سبھی ساحلی ریاستوں کے آلودگی پر قابو پانے سے متعلق بورڈس  اور مرکز کے زیر انتظام علاقوں کے آلودگی کی روک تھام سےمتعلق کمیٹیوں  کو ہدایت کی ہے کہ وہ ساحلوں کی آلودگی روک تھام کی غرض سے ایک عملی منصوبہ وضع کریں۔ این سی سی آر ، ایم او ای ایس ، اس اہم کام میں ایس پی سی بی اور پی سی سی کی مدد کررہا ہے۔
این سی سی آر نے سائنسی اور تحقیقی صلاحیتوں کو تقویت بہم پہنچانے کی غرض سے متعدد پہل قدمیاں شروع کی ہیں۔
- پانی کے معیار کی مسلسل نگرانی کی غرض سے، ساحلوں سےمتصل علاقوں میں پانی کے معیار کےتعین کی غرض سے معیاری آلات کا ایک نیٹ ورک متعین کیا گیا ہے۔
- حیاتیاتی اور بائیو لوجیکل نمونوں کی نشاندہی اور تجزیہ سے متعلق روایتی طو رطریقوں کے ساتھ ساتھ سالمی آلات کےاستعمال جیسی جدید ترین تکنیکس بھی بروئے کار لائی جارہی ہیں۔
- سمندروں کے خصوصی مطالعات سے متعلق دنیا کے سرکردہ اداروں  کے ساتھ اشتراک۔
- بحری تحقیق سے متعلق نئے پروگرام جیسے سمندر میں کوڑے کرکٹ، یا کچرے کی نگرانی، ساحل پر سیلاب آنے کی نگرانی کرنے وغیرہ کا آغا کیا گیا ہے۔
درج ذیل اقدامات پر عمل درآمد کیاجارہاہے۔
- سمندری آلودگی میں کمی کرنے کی غرض سےساحلی ریاستوں اور مرکز کے زیر انتظام علاقوں کے ذریعہ عملی منصوبوں کی تیاری۔
- ساحلی پانی کے معیار کے بارے میں بروقت معلومات حاصل کرنے کی غرض سے پانی کےمعیار کا تعین کرنے سے متعلق معیاری آلات کو متعین کرنا۔
- سائنس مشن کا آغاز کیا گیا ہے تاکہ بھارتی ساحل سےمتصل سمندر میں گرنےوالے دریا کے دہانے کا مشاہدہ کیا جاسکے اور ساحلی پانی کو مزید آلودہ ہونے سے بچایا جاسکے۔
ش ح۔ ع م۔ ج
UNO-8222
(Visitor Counter : 74
وزیراعظم کا دفتر
وزیراعظم نے سنسکرت کے عالمی دن کے موقع پر مبارکباد پیش کی
وزیراعظم نے اس دن کو منانے کے لئےسبھی پرزوردیاکہ وہ سنسکرت زبان میں ایک جملہ ساجھاکریں
وزیراعظم ، جناب نریندرمودی نے سنسکرت کے عالمی دن کے موقع پرسبھی کومبارکباد پیش کی ہے۔جناب مودی نے ان سبھی افراد کی بھی ستائش کی جو سنسکرت زبان کے بارے میں بہت زیادہ جوش وخروش رکھتے ہیں ۔اس دن کو منانے کی غرض سے وزیراعظم نے سبھی پرزوردیاکہ وہ سنسکرت زبان میں ایک جملہ ساجھا کریں ۔
سلسلہ وارایکس پوسٹ میں ، وزیراعظم نے کہا؛
“विश्वसंस्कृतदिवसे मम शुभकामनाः। अहं सर्वान् अभिनन्दामि ये एतदर्थं भावुकाः सन्ति। संस्कृतेन सह भारतस्य संबन्धः विशिष्टः।”
‘‘سنسکرت کے عالمی دن کی مبارکباد ۔میں ان سبھی افراد کی ستائش کرتاہوں جو اس زبان کے بارے میں بہت پُرجوش ہیں ۔بھارت کا سنسکرت زبان کے ساتھ ایک بہت ہی خصوصی رشتہ ہے ۔اس عظیم زبان کو منانے کی غرض سے ، میں آپ سبھی سے اصرار کرتاہوں کہ آپ سنسکرت زبان میں ایک جملہ ساجھاکریں ۔ درج ذیل پوسٹ میں ، میں بھی ایک جملہ ساجھاکروں گا۔#CelebratingSanskrit.کو استعمال کرنانہ بھولیں ۔’’
“अग्रिमदिनेषु भारतं G20 संमेलनस्य आतिथ्यं करिष्यति। संपूर्णविश्वतः जनाः भारतम् आगमिष्यन्ति, अस्माकं श्रेष्ठसंस्कृतिं ज्ञास्यन्ति च। #CelebratingSanskrit”
کابینہ
سول اور کمرشیل امور میں ایم ایل اے ٹی کے سلسلہ میں بھارت اور بیلا روس کے درمیان معاہدہ کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں مرکزی کابینہ نے سول اور کمرشیل معاملات میں باہمی قانونی امداد  سے متعلق بھارت اور جمہوریہ بیلا روس کے درمیان ہوئے معاہدے کو اپنی منظوری دے دی ہے۔
اس معاہدے کے نافذ العمل ہونے کے بعد سول اور کمرشیل معاملات میں کنٹریکٹنگ پارٹیوں کے درمیان باہمی قانونی امداد کو فروغ حاصل ہوگا۔
اس تجویز کا مقصد بلا تفریق نسل و جنس، طبقہ یا آمدنی کے متعلقہ پارٹیوں کی درخواست پر سول اور کمرشیل امور میں قانونی مدد چاہنے والی پارٹیوں کے شہریوں کو فائدہ پہنچانا ہے۔
۔۔۔۔۔۔۔۔۔۔۔
م ن ۔ش س ۔ ج۔
U- 1440
(Visitor Counter : 53
وزیراعظم کا دفتر
وزیراعظم نے منی پور کے لوگوں کو ریاست کے قیام کے دن پر مبارکباد دی
وزیراعظم جناب نریندر مودی نےمنی پور کے عوام کو ریاست کے قیام کے دن پر مبارکباد پیش کی ہے۔
ایک ٹوئےیٹ میں وزیراعظم نے کہا:
‘‘منی پور کے لوگوں کو ریاست کے یوم تاسیس پر مبارکباد۔ پچھلے کچھ برسوں کے دوران ریاست،کئی شعبوں میں ترقی کر رہی ہے۔ دعاگوں ہوں کہ ریاست کے عوام کی خواہشات پوری ہوں اور منی پور ہندوستان کی ترقی کی راہ کو مستحکم کرتا رہے۔’’
وزارت دفاع
مغربی ایئر کمانڈ نے ایرواسپیس سیفٹی کونسل کی سالانہ میٹنگ کا اہتمام کیا
نئی دہلی، 04 فروری 2022:
مغربی فضائی کمانڈ کی سالانہ ایرو اسپیس سیفٹی کونسل میٹ  2022 کا انعقاد 04 فروری 2022 کو دہلی میں کیا گیا۔ کووِڈ سے متعلق قواعد و ضوابط پر سختی سے عمل کرتے ہوئے، میٹنگ کا اہتمام ویڈیو ٹیلی کانفرنسنگ کے توسط سے ہائبرڈ موڈ میں کیا گیا۔ اے اے ایس سی ایم کی صدارت کے فرائض ایئر مارشل امیت دیو، پی وی ایس ایم اے وی ایس ایم وی ایس ایم اے ڈی سی، ایئر آفیسر کمانڈنگ اِن چیف، ڈبلیو اے سی نے انجام دیے۔ ایئر مارشل جی ایس بیدی، اے وی ایس ایم ، وی ایم، وی ایس ایم، ڈائرکٹر جنرل  نے ایئر ہیڈکوارٹر سے اس میٹنگ میں شرکت کی۔
اس میٹنگ کا مقصد ایرو اسپیس سیفٹی پر اثر انداز ہونے والے قابل تشویش مسائل کو حل کرنا اور ڈبلیو اے سی کی حادثات سے بچاؤ سے متعلق حکمت کےلیے میکنزم کو مضبوط بنانا تھا۔ اس میٹنگ نے ایرواسپیس سیفٹی سے متعلق بیداری میں اضافہ کرنے، بنیادی مسائل کو حل کرنے اور نئے رجحانات کے بارے میں تبادلہ خیالات کرنے کی غرض سے نظریات و تجربات کے تبادلے کے لیے پلیٹ فارم فراہم کیا۔ اہم عہدے داروں کو مشن کی مؤثر تکمیل اور تحفظ کے لیے کام کرنے کی تلقین کی گئی۔
اپنے اختتامی خطبے میں ایئر مارشل امیت دیو نے فعال اور چنوتی بھرے ماحول میں ایرو اسپیس سیفٹی کی اہمیت پر زور دیا۔ انہوں نے افزوں ایرو اسپیس تحفظ کے توسط سے مشن کی تکمیل کو تیز کرنے کے لیے فیلڈ کمانڈرس کے ذریعہ کی گئی کوششوں کی ستائش کی۔
ش ح۔اب ن ۔ م ف
U. No. 1176
(Visitor Counter : 79
پینے کے پانی اور صفائی ستھرائی کی وزارت
وزیراعظم نریندر مودی نے کمبھ میں کام کر نے والے صفائی کرمچاریوں کی عزت افزائی کی
پی ایم نے سوچھ سیوا سمان اسکیم کے تحت جامع پیکج کا اعلان کیا
نئی دہلی،25؍فروری،وزیراعظم نریندر مودی نے 5 صفائی کرمچاریوں کے پیر دھوکر کمبھ میں میلے میں کام کرنے والے صفائی کرمچاریوں کی عزت افزائی کی اور ان کا احترام کیا۔ وزیراعظم نے ایک پرائیویٹ ملاقات میں کرمچاریوں کے پاؤں دھوئے اور انہیں صاف کیا۔ انہوں نے خاص تقریب میں شرکت سے پہلے ان کے ساتھ مختصر بات چیت کی۔
وزیراعظم کی طرف سے عزت افزائی ، سوچھ آبھار کا پروگرام کا ایک حصہ تھی، جہاں کل پریاگ راج کے کمبھ میلے میں وزیراعظم نے 10 ہزار صفائی کرمچاریوں ، سوچھ گرہیوں، پولیس اہلکاروں اور ناوکوں  سے خطاب کیا۔ اس اجتماع کا اہتمام پینے کے پانی اور صفائی ستھرائی کی وزارت نے حکومت اترپردیش کے اشتراک سے کیا تھا۔
اس تقریب کا مقصد تقریباً 18 ہزار صفائی کرمچاریوں کے تعاون کا احترام کرنا تھا جو بیت الخلاء اور عام صفائی ستھرائی کو یقینی بنانے کے لئے میلے میں تعینات کئے گئے ہیں۔ بیت الخلاء کی حالت ، بیت الخلاء کے استعمال اور صفائی ستھرائی کی دیگر صورت حال کی نگرانی اور اس کے بارے میں رپورٹ کرنے کے لئے کمبھ میلے میں 1500 سوچھ گرہیوں کو بھی تعینات کیا گیا ہے۔ کمبھ میں صفائی ستھرائی کے معیار کے بارے میں بولتے ہوئے وزیراعظم نے کہا کہ ایک لاکھ سے زیادہ عوامی بیت الخلاء اور 20 ہزار کوڑے دانوں کو میلے میں نصب کیا گیا تھا۔ اس کے علاوہ بھی صفائی ستھرائی کی دیگر سہولیات فراہم کی گئی تھیں۔
وزیراعظم نے اس بات پر ز ور دیا کہ صفائی کرمچاریوں اور سوچھ گرہیوں کی کوششوں کی وجہ سے بھارت میں صفائی ستھرائی کے لئے عالمی سطح پر ستائش کی جارہی ہے اور کمبھ میلہ بھارت میں کثرت میں نہ صرف وحدت کے کلچر کو ظاہر کرتا ہے بلکہ یہ مستقبل کے تمام میلوں اور تہواروں میں سوچھتا کا مضبوط پیغام بھی دیتا ہے۔ وزیراعظم نے اس بات کو اجاگر کیا کہ کمبھ 2019 کو ’’ڈیجیٹل کمبھ‘‘ کے طور پر نافذ کیا جارہا ہے، جو مستقبل میں ہونے والی عوامی تقریبات کے لئے ایک مثال ہوگا۔
صفائی کرمچاریوں اور سوچھ گرہیوں کے ذریعے شاندار کام کرنے پر عزت افزائی کے لئے وزیراعظم نے ’’سوچھ سیوا سمان‘‘ کے ایک فوائد کے پیکج کا اعلان کیا، جس میں اس سال کمبھ میں کام کرنے والے تمام اہل صفائی کرمچاریوں کی صحت ، تعلیم اور تمام اہل صفائی کرمچاریوں کی اقتصادی سکیورٹی پر توجہ مرکوز کی۔ اس پیکج کو سوچھ کمبھ کوش نامی 51 کروڑ روپے کے فنڈ کے استعمال کا آغاز کیا گیا ۔ یہ کوش کمبھ میلہ پرادھی کرن کے تحت مرکزی سرکاری سیکٹر کے یونٹوں کی طرف سے سی ایس آر سپورٹ کے استعمال کے تحت قائم کیا گیا ہے۔ اس سلسلے میں پیکج کو نافذ کرنے کے لئے رجسٹریشن کیمپ قائم کئے گئے ہیں اور یہ اعلان کیا گیا ہے کہ تمام اہل کرمچاریوں کے رجسٹر یشن کو استعمال کیا گیا ہے اور اعلان کیا گیا ہے کہ تمام اہل کرمچاریوں کا رجسٹریشن 15 مارچ 2019 تک مکمل کرلیا جائے گا۔
وزیراعظم نے ریاستی اور مرکزی پولیس فورس ، دونوں کے پولیس اہلکاروں کے ساتھ ساتھ کمبھ میں کام کرنے والے ناوکوں  کے ذریعے کمبھ میلے کو محفوظ اور سبھی عقیدت مندوں کے لئے محفوظ بنانے میں ان کے تعاون کی ستائش کی اور انہوں نے 6 صفائی کرمچاریوں ، 6 پولیس اہلکاروں ، دو سوچھ گرہیوں اور دو ناوکوں کو اس سال کمبھ میں ان کے اہم تعاون کے لئے ایوارڈ عطا کئے۔
جس وقت وزیراعظم 10 ہزار سے زیادہ کمبھ ورکروں کے اجتماع سے خطاب کررہے تھے، اس موقع پر وزیراعلیٰ یوگی آدتیہ ناتھ ، پینے کے پانی اور صفائی ستھرائی کی مرکزی وزیر اومابھارتی اور دیگر اہم شخصیات ڈائس پر موجود تھے۔
۔۔۔۔۔۔۔۔۔۔۔۔۔۔۔۔

U-1214
(Visitor Counter : 53
جل شکتی وزارت
قومی جل جیون مشن نے پینے کے پانی کی کوالٹی کی جانچ کے سلسلے میں پورٹیبل آلات تیار کرنے کے لئے اختراعی چنوتی کی شروعات کی
قومی جل جیون مشن نے پانی کی جانچ کرنے والے پورٹیبل آلات کی ترقی کے لئے ڈیپارٹمنٹ آف پرموشن آف انڈسٹری اور اندرونی تجارت کے شعبے کی شراکت داری سے ایک اختراعی چنوتی شروع کی ہے۔ اس کا اہم مقصد آلات کی تیاری کے لئے ایک اختراعی، ماڈیولر، اور کم لاگت والا مؤثر حل تلاش کرنا ہے، جس کا استعمال گھریلو سطح پر پینے کے پانی کی کوالٹی کی جانچ کرنے کے لئے تیزی کے ساتھ، بآسانی اور صحیح طریقے سے کیا جا سکے۔
پانی کی کوالٹی کی جانچ مرکزی حکومت کے فلیگ شپ پروگرام جل جیون مشن کے تحت اہم ترجیحی کاموں میں سے ایک ہے۔ اس اختراعی چنوتی کا مقصد اس امر کو یقینی بنانا ہے کہ مختلف مقامات پر اور مختلف سطحوں پر آبی وسائل کی جانچ کی جائے؛ اس کے علاوہ آلودہ پانی کے مسئلے کا مستقل حل پیش کرنے والے پروگراموں کا خاکہ وضع کرنے کے لئے پالیسی سازوں کی مدد کرنا بھی اس میں شامل ہے۔
جل جیون مشن کے اعلان کے بعد سے لے کر 23 دسمبر 2020 تک 2 کروڑ 90 لاکھ کنبوں کو نل سے پانی کا کنکشن فراہم کیا گیا ہے، اسی طرح سے ملک کے دیہی کنبوں کے لئے نل کے ذریعہ پانی کی فراہمی اگست 2019 میں 3.23 کروڑ  سے بڑھ کر 6.13 کروڑ  ہوگئی ہے۔ اس کے علاوہ ملک کے 20 اضلاع، 425 بلاکوں، 34 ہزار گرام پنچایتوں اور 64 ہزار مواضعات کے ہر گھر میں نل سے پانی کا کنکشن فراہم کرایا گیا ہے۔
زیادہ تر گھروں میں پائپ کے ذریعہ پانی حاصل کرنے والے افراد کے پاس اپنے نلوں سے حاصل ہونے والے پانی کی کوالٹی کی جانچ کا کوئی وسیلہ موجود نہیں ہوتا۔ اس سے ایک ایسی صورتحال پیدا ہوتی ہے، جس میں اکثر لوگ نل کے پانی کا راست طور پر استعمال کرنے سے گھبراتے ہیں۔ وہیں شہری علاقوں میں لوگ اضافی خرچ کرکے گھریلو واٹر ٹریٹمنٹ اکائیاں بھی لگواتے ہیں۔ اس چنوتی کا اہم مقصد ان مسائل کے حل کے لئے اختراعی، ماڈیولر اور کم لاگت والے طریقے اپنانا ہے۔
دیہی علاقوں میں پینے کے پانی کی سپلائی زیر زمین پانی  اور سطحی پانی  وسیلے سے ہوتی ہے۔ حالانکہ، گھٹتے زیر زمین پانی کی وجہ سے خصوصاً بنجر اور نیم بنجر علاقوں میں سطحی پانی کا استعمال کافی بڑھ رہا ہے۔ زیر زمین اور سطحی پانی پر مبنی دیہی پینے کے پانی کے سپلائی نظام کے لئے، پینے کے قابل پانی تک رسائی یقینی بنانے کی غرض سے متعلقہ مخصوص علاقے میں آلودگی کی جانچ انتہائی ضروری ہے۔ یونیفارم ڈرنکنگ واٹر کوالٹی پروٹوکول 2019 نے بی آئی ایس آئی ایس 10500:2012 اور اس کے بعد کی ترامیم کے مطابق پینے کے پانی کی کوالٹی کو یقینی بنانے کے لئے کچھ اہم معیارات کو مخصوص کیا ہے۔
جل جیون مشن سال 2024 تک ہر دیہی گھر کو نل کے ذریعہ پانی کنکشن حاصل کرانے کا اہل بنانے کے لئے ریاستوں کے ساتھ مل کر کام کر رہا ہے۔ اس مشن کا مقصد باقاعدہ طور پر اور طویل عرصے تک ہر ایک دیہی فرد کو پینے کے قابل نل کا پانی مناسب مقدار میں اور طے شدہ کوالٹی میں دستیاب کرانا ہے۔ قومی جل جیون مشن خواستگاروں کو پانی کی جانچ کے پورٹیبل آلات تیار کرنے کی اختراعی چنوتی میں شامل ہونے اور زندگی کو بدل کر رکھ دینے والی اس عوامی تحریک کا حصہ بننے کے لئے مدعو کرتا ہے۔ اس اختراعی چنوتی کے بارے میں مزید معلومات حاصل کرنے اور آن لائن درخواست دینے کے لئے یہاں کلک کریں: http://bit.ly/37JpBHv
وزارت دفاع
دفاعی صنعت کی ترقی سے متعلق میٹنگ
دفاعی پیداوار کے لئے صنعت کے ساتھ نئی حصے داری کا قیام
نئی دہلی،19/جنوری۔ وزیر دفاع محترمہ نرملا سیتا رمن نے چنئی میں تمل ناڈو کے وزیر اعلیٰ جناب ایڈاپڈی کے پلانی سوامی کی موجودگی میں وزارت دفاع کے تحت دفاعی پیداوار کے محکمہ نے ایک دوروزہ ‘دفاعی صنعت کی ترقی سے متعلق میٹنگ’ کا افتتاح کیا۔ یہ تقریب چنئی میں کلائی ونار آرنگم میں منعقد کی گئی۔ اس میٹنگ کا مقصد نجی صنعت کے ساتھ نئی شراکت داری قائم کرنا ہے، تاکہ مرکزی حکومت کے میک اِن انڈیا قدم کے تحت دفاعی پیداوار میں خودانحصاری لائی جاسکے۔
(میٹنگ میں دیسی طور پر پیداوار کئے جانے، درآمد کے متبادل اور جدید ترین ٹیکنالوجی کو شامل کئے جانے پر توجہ دی جائے گی۔ یہ تقریب وزارت کے اس قدم کا حصہ ہے کہ دفاعی مینوفیکچرنگ، خاص طور پر ایم ایس ایم ای میں نجی صنعتوں کے حصہ لینے کی حوصلہ افزائی کی جائے اور اسے آسان بنایا جائے۔
اس تقریب میں نجی کمپنیوں، خاص طور پر تمل ناڈو خطے کے وینڈروں کو دفاعی خریداری کی موجودہ پالیسی، دیسی پیداواریت اور ڈی پی ایس یو؍ او ایف ڈی کے آؤٹ سورسنگ کے طریقۂ کار کا ایک خاکہ پیش کیا جائے گا اور انھیں سرکاری پالیسی کے حالیہ اقدامات کی تازہ ترین جانکاری دی جائے گی، تاکہ دیسی پیداواریت اور آؤٹ سورسنگ اور اس سے پیدا ہونے والے موقعوں کو فروغ دیا جاسکے۔
اس موقع پر خطاب کرتے ہوئے محترمہ سیتارمن نے اعلان کیا کہ اگلی دفاعی نمائش کا اہتمام 11 اپریل سے 14 اپریل 2018 کے درمیان چنئی میں کیا جائے گا۔
U-390
وزیراعظم کا دفتر
وزیراعظم نے ڈاکٹر دیوی سنگھ شیخاوت کے انتقال پر تعزیت کا اظہار کیا
وزیراعظم جناب نریندر مودی نے سابق صدر محترمہ پرتبھا دیوی سنگھ پاٹل کے شوہر ڈاکٹر دیوی سنگھ شیخاوت کے انتقال پر گہرے رنج و غم کا اظہار کیا ہے۔
وزیر اعظم نے ٹویٹ کیا:
’’ڈاکٹر دیوی سنگھ شیخاوت جی کے انتقال پر میری تعزیت ہماری سابق صدر محترمہ پرتبھا پاٹل جی اور ان کے اہل خانہ کے ساتھ ہے۔ انھوں نے اپنی مختلف سماجی خدمات کی مساعی کے ذریعہ معاشرے پر اپنے نقوش ثبت کیے ہیں۔ اوم شانتی۔‘‘